WB Municipal Election 2022: অধিকারী গড়ে বিক্ষোভের মুখে সৌমেন্দু, ধ্বস্তাধস্তি, পুলিসের লাঠি

কাঁথি: শিশির পুত্র সৌমেন্দু অধিকারীকে (Soumendu Adhiikari) গো ব্যাক স্লোগান (Go Back to Soumendu))।কাঁথির (Kanthi Municipality) ১৩,১৫,১৬ নম্বর ওয়ার্ডে জাতীয় বিদ্যালয় বুথের (Contai Municipality Vote 2022) সামনে ব্যাপক উত্তেজনা। তৃণমূল ছাত্র পরিষদের সদস্যদের সঙ্গে বচসা হাতাহাতি পুলিসের।ঘটনায় পালটা বিক্ষোভ বিজেপির।ঘটনাস্থলে পৌঁছন মৎস্যমন্ত্রী অখিল গিরি (Akhil Giri)।

সকাল থেকেই কাঁথির বিভিন্ন ওয়ার্ড (WB Municipal Election) থেকে উত্তেজনার (TMC-BJP Clash) খবর আসছে।বেলা বাড়তে তা আরও স্পষ্ট হয়। রবিবার সকালে কাঁথির ৩টি ওয়ার্ডে ধস্তাধস্তির খবর মেলে। শিশির পুত্র সৌমেন্দু অধিকারীকে গো ব্যাক স্লোগান দিতে থাকেন তৃণমূল ছাত্র পরিষদের সদস্যরা।তাঁর গাড়ি ঘিরে বিক্ষোভ দেখান তৃণমূলকর্মীরা। হাতাহাতি হয় কাঁথি সাংগঠনিক জেলার সাধারণ সম্পাদক সৌমেন্দুর নিরাপত্তারক্ষীদের সঙ্গে। মুহূর্তেই রণক্ষেত্রের চেহারা নেয় ওই এলাকা।

পরিস্থিতি মোকাবিলায় লাঠিচার্জ করে পুলিস। ঘটনাস্থলে উপস্থিত হন মৎস্যমন্ত্রী অখিল গিরি। সৌমেন্দু অধিকারীকে দেখে উত্তেজিত হয়ে পড়েন মৎস্যমন্ত্রী। তাঁকে ঘটনাস্থল থেকে চলে যেতে বলেন মন্ত্রী।কিন্তু তিনি যাননি।এর পরেই পুলিসের সঙ্গে বচসায় জড়িয়ে পড়েন মন্ত্রী।কেন্দ্রীয় বাহিনীর সঙ্গে ধস্তাধস্তিও হয়।পুলিসের লাঠিচার্জে আহত হন ৫ জন।তাঁদের স্থানীয় হাসপাতালে নিয়ে গিয়ে চিকিৎসা করানো হয়।

আরও পড়ুন Kunal Ghosh: অধীর-দিলীপ-অর্জুনরা আইন ভেঙে ঝামেলা পাকাচ্ছেন: কুণাল

সৌমেন্দুর অভিযোগ, বুথ দখলের চেষ্টা করছিল তৃণমূলের নেতা কর্মীরা।বুথের বাইরে বাড়তি জমায়েত করে ছাপ্পা ভোটের চেষ্টা চলছিল বলেও অভিযোগ করেন তিনি।যদিও এই অভিযোগ সম্পূর্ণ উড়িয়ে দিয়েছে তৃণমূল। তাদের পালটা অভিযোগ, সৌমেন্দ্র অধিকারী বুথের বাইরে সিআরপিএফ নিয়ে ঘুরছিল এবং বুথের বাইরে ভোটারদের প্রভাবিত করছিল।

আরও পড়ুন WB Municipal Election 2022 Live: ভাটপাড়া-ধুলিয়ানে ব্যাপক উত্তেজনা, পুলিসের লাঠি চার্জ

নির্বাচন প্রক্রিয়ায় ব্যাঘাত ঘটানোর অভিযোগে পুলিস বিজেপি নেতা সৌমেন্দু অধিকারীকে আটক করে। তাঁকে কাঁথি পিকে কলেজের সামনে পুলিস ক্যাম্পে নিয়ে যাওয়া হয়েছে।