WB Municipal Election 2022: বারাসত থেকে সোনারপুর ইভিএম ভেঙে ফেলার অভিযোগ বিজেপির দিকে

কলকাতা টিভি ওয়েব ডেস্ক: ভোট শুরুর এক ঘণ্টার মধ্যেই বারাসত থেকে সোনাপুর-বসিরহাট নানা জায়গায় বিক্ষিপ্ত গণ্ডোগোলের অভিযোগ৷ অভিযোগের তির বিজেপির দিকে৷

বসিরহাটের বিজেপি প্রার্থী ৪ নম্বর ওয়ার্ডের প্রার্থী সুজয় চন্দ্র পুলিসের সামনে ইভিএম ভাঙচুর করেন বলে অভিযোগ৷ অভিযোগ,  বুথে ছাপ্পা ভোট দেওয়ার সময় এই ওয়ার্ডের বিজেপি প্রার্থী সুজয় চন্দ্র দলবল নিয়ে নিজেই ইভিএম ভেঙে দেন৷ যদিও সেক্টর অফিসার জানিয়েছেন, বুথে এসে দেখেন ভোটারদের লাইন ছিল না৷ শুধু ভিতরে একজন ছিল৷ তাঁকে চলে যেতে বলা হয়৷ তারপর কয়েকজন লোক ঢুকে ভিতরে ঢুকে ইভিএম ভাঙচুর করে৷ ৩০টা মতো ভোট পড়েছিল৷ এই ঘটনার পর ভোটদান সাময়িক বন্ধ থাকে৷ ঘটনাস্থলে পুলিস৷

বসিরহাটের মতো বারাসতেও ইভিএম ভাঙচুরের অভিযোগ ওঠে৷ এখানেও অভিযোগের তির বিজেপির দিকে৷ ৭ নম্বর ওয়ার্ডের বিজেপি প্রার্থী শ্যামলী দাসের অভিযোগ, তাঁর এজেন্টকে মারধর করা হয়৷ এরপরেই তিনি ইভিএম ভাঙচুর করেন৷ বিশৃ্ঙ্খলার সৃষ্টি হয়৷ পরিস্থিতি নিয়ন্ত্রণে এলাকায় বিপুল পুলিস বাহিনী মোতায়েন করা হয়েছে৷

আরও পড়ুন-WB Municipal Election 2022 Live: WB Municipal Election 2022 Live: ইভিএম ভেঙে ফেলার অভিযোগে গ্রেফতার বসিরহাটের বিজেপি প্রার্থী

ইভিএম ভাঙচুরের অভিযোগ আসছে সোনারপুরেও৷ বারাসত থেকে সোনারপুর কার্যত সর্বত্র ইভিএম ভাঙচুরের ঘটনা ঘটছে। কাঠগড়ায় বিজেপি৷